Verdens rikeste mann

Verdens rikeste mann (engelsk: The Empire-Builder from Calisota) er en Disney-tegneseriehistorie skrevet og tegnet av Don Rosa. Historien stod første gang på trykk i heftet Uncle Scrooge i april 1994. Dette er kapittel 11 i Skrue McDucks liv og levnet. Historien utspiller seg i tidsrommet 1909–1930.

Handling 

Skrue har vært ute og reist en del, men han sender hele tiden hjem masse kontanter som Lillegull og Penny tar imot. En dag får de en pakke med en kanon inni, og inne i kanonen er Skrue! Så begynner han å fortelle hva han har opplevd, og møter frøken Vable, sin nye sekretær. 

En måned senere drar de siste medlemmene av McDuck-klanen oppover Kongoelven, Afrika. Han drar til en woodoo-by, og der møter han Hoko Poko, stammehøvdingen. Skrue vil kjøpe skogen hans, men Skrue fornærmer ham, så han blir kastet ut. Men han gir seg ikke; han returnerer ledsaget av mange menn som brenner ned hele byen. Han fjerner kinnskjegget sitt, slik at han ser yngre ut, og går for å hjelpe Hoko Poko. Skrue lurer ham, og Hoko Poko blir veldig sint. Hoko Poko kaster en trolldom over Skrue. Senere i historien blir det avdekket hva slags forbannelse det dreier seg om. 

Tilbake i teltet sitt finner Skrue et brev som forteller at Lillegull og Penny har dratt hjem. De er lei av at broren deres er blitt så sint og sur, og for ikke å snakke om uærlig, skriver de. Skrue blir selvfølgelig sint, men så taler samvittigheten til ham. Skrue blir forferdet og løper ut av teltet. Han må si unnskyld til søstrene sine. Når han løper ut ser han… EN ZOMBIE! Skrue forter seg med å sette på seg kinnskjegget og brillene, i håp om at zombien ikke kjenner ham igjen... og det gjør han ikke! Den går sin vei og leter etter den personen han så, som merkelig nok ligner litt på Donald. 

Skrue drar til Nordpolen og blir med på Robert Peary’s ekspedisjon. Men Skrue har jo på seg hette, og zombien kommer igjen! Når Skrue tar av seg hetten kjenner ikke Zombien han igjen. Skrue drar videre og leter i to år før han finner den berømte rødstripete rubinen. Da tar han et skip hjem… og ikke hvilket som helst skip… nemlig «Titanic»! Ombord finner Skrue en mann som er interessert i å kjøpe rubinen, men han faller over bord når skipet treffer isfjellet. Skrue strekker kjapt ut en hånd, men i stedet for mannen som ville kjøpe rubinen er det Zombien. Skrue løper mot enden av skipet med Zombien i hælene. Skrue og Zombien faller over bord, og dermed synker Zombien mens Skrue redder seg om bord i en livbåt. 

Skrue dro til mange steder; Vestindia, Sør-Amerika, Asia, Gobi-ørkenen, stillehavskysten, og en dag ender han opp på den lille øya Rippan Taro i det sørlige Stillehavet, hvor han møter kong Steka Kola. Igjen kommer Zombien som har brukt åtte år på å gå langs havbunnen fra der «Titanic» sank. Men på øya Rippan Taro er de vant til Zombier så de fjerner trolldommen. Mot betaling vil den være borte i tretti år, og betalingen er Skrues rødstripete rubin.

Så vender Skrue nebbet hjemover. Han er kjempesur som vanlig, og familien har laget en velkomstfest for ham. Skrue stenger seg inne på kontoret, men så kommer lille Donald inn som bare er et par år gammel. Han blir sint på Skrue og syns han er slem, og sparker ham kjempehardt og løper ut sammen med alle de andre slektningene. Skrue blir enda sintere og tenker: slektninger? Høh! Hvem trenger slektninger! Skrue McDuck trenger ingen! Men så tenker han tilbake…

Han løper ut for å si unnskyld, men på veien ser han at han er den rikeste mannen i verden! Han jubler! Mens familien hans går triste hjem… Skrue McDuck er egentlig en fattig mann.

Barks-kjennetegn 
 «Spøkelsesbymysteriet» (DD nr. 38-39/1967)
 «Onkel Skrue begynner på nytt» (DD nr. 43-45/1959)
 «Den flyggende hollender» (DD nr. 8-10/1960)

Disney-tegneserier

simple:The Empire-Builder from Calisota